પ્રતાપનગર સ્થિત પોલીસ કોમ્યુનિટી હોલની સામે આવેલા એપાર્ટમેન્ટના બંધ મકાનને પરોઢે નિશાન બનાવી તસ્કરો રૂ. 82 હજારની મત્તાની ચોરી કરી ફરાર થઇ ગયા હતા. પ્રતારનગર બ્રીજ પાસે આવેલા ગુરૂ એપાર્ટમેન્ટમાં રહેતા રાજેશ સુખદેવ ચાવલા પત્ની અને પુત્રી હીર સાથે ગત રાત્રે 12:15 વાગ્યાના અરસામાં નજીકમાં રહેતા પિતાના ઘરે સુંવા માટે ગયા હતા. જ્યાં સવારે 9 વાગ્યાની આસપાસ ઘરે પહોંચેલા ધોબીએ ઘરનો દરવાજો ખખળાવતા કોઇ જવાબ મળ્યો ન હતો. તેણે ફોન કરી દરવાજુ ખોલવા માટે કહ્યું હતુ. પરંતુ દરવાજુ તો હું લોક કરીને આવ્યો હતો. જેથી મેં ઘરમાં જોવાનુ કહેતા તમામ સામાન વેરવિખેર હોવાનુ જણવાયું હતુ.